
Serviciul buget-contabilitate, salarizare și resurse umane 
Nr. 375 din  13.01.2023


RAPORT DE SPECIALITATE
la proiectul de hotărâre  pentru validarea Dispoziției primarului nr. 657 din 22.12.2022 privind rectificarea bugetului de venituri si cheltuieli pe anul 2022 pentru repartizarea sumelor alocate prin Hotărârea de Guvern nr. 1508/2022 municipiului Marghita

	Având în vedere  Hotărârea de Guvern nr. 1508/2022 privind alocarea unei sume din Fondul de rezervă bugetară la dispozitia Guvernului, prevăzut în bugetul de stat pe anul 2022 pentru unele unităţi administrativ teritoriale, pentru suplimentarea sumelor defalcate  din TVA pentru echilibrarea bugetelor locale pe anul 2022 (cod 11.02.06.), pentru plata unor cheltuieli curente și de capital.
	Prin adresa nr. 4688011 Ministerul Finanțelor ne a comunicat aprobarea repartizării  sumelor  în trimestrul al IV- lea  al anului 2022.  Municipiului Marghita  i s –a repartizat suma de 600 mii lei,  sumă solicitată prin adresa  nr. 13721/15.12.2022 Instituției Prefectului Județului Bihor  pentru lucrări de reparații  drumuri în localitățile Cheț și Ghenetea.
În conformitate cu   art.82, alin (1) din Legea nr.273/2006 a finanțelor publice locale, cu modificările și completările ulterioare, „Cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative se majorează, respectiv se diminuează bugetele locale prin dispoziţie a autorităţii executive, potrivit legii, urmând ca la prima şedinţă a autorităţii deliberative să se valideze modificările respective.”
În acest sens Primarul Municipiului Marghita a emis Dispoziția nr.657/22.12.2022 privind rectificarea bugetului de venituri si cheltuieli pe anul 2022 pentru repartizarea sumelor alocate prin Hotărârea de Guvern nr. 1508/2022 municipiului Marghita, dispoziție care trebuie validată la prima şedinţă a autorităţii deliberative.
În baza art.129, alin.(2) lit b) și alin (4) lit.a), art.136 alin.(1) și (2), art.196 alin.(1) lit. a) din O.U.G.57/2019,Codul administrativ, cu modificările și completările ulterioare propun Consiliului Local al Municipiului Marghita, adoptarea  hotărârii pentru validarea Dispoziției primarului 657 din 22.12.2022 privind rectificarea bugetului de venituri si cheltuieli pe anul 2022 pentru repartizarea sumelor alocate prin Hotărârea de Guvern nr. 1508/2022 municipiului Marghita.
Șef serviciu
Ec. Viorica BERETEU

